95/32/EY: Komission päätös, tehty 13 päivänä helmikuuta 1995, asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138 artiklan täytäntöönpanoa koskevasta Itävallan ohjelman hyväksymisestä (Ainoastaan saksankielinen teksti on todistusvoimainen.)



Virallinen lehti nro L 043 , 25/02/1995 s. 0053 - 0055



KOMISSION PÄÄTÖS, tehty 13 päivänä helmikuuta 1995, asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138 artiklan täytäntöönpanoa koskevasta Itävallan ohjelman hyväksymisestä (Ainoastaan saksankielinen teksti on todistusvoimainen.) (95/32/EY) EUROOPAN YHTEISÖJEN KOMISSIO, joka ottaa huomioon asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista ja erityisesti sen 138 artiklan, sekä katsoo, että edellä mainitun asiakirjan 143 artiklan mukaisesti Itävalta on 8 päivänä marraskuuta 1994 antanut komissiolle tiedoksi artiklassa 138 tarkoitettujen tukien täytäntöönpanoa tiettyjen tuotteiden osalta ajanjaksona 1995-1999 koskevan ohjelman, tätä tiedonantoa on ollut tarpeen muuttaa 16 päivänä joulukuuta 1994 päivätyn kirjeen mukaisesti, ohjelma on asiakirjan määräysten ja erityisesti 138 artiklan määräysten mukainen; Itävallan suunnitelmassa aiotaan yleisesti myöntää tukia uuden yhteisen maatalouspolitiikan periaatteiden mukaisesti eli pinta-alan tai eläinten lukumäärän perusteella; tuotannon määrään sidottuja tukia, jotka ovat omiaan lisäämään tuotantoa, ei ohjelmassa esiinny muuten kuin lehmänmaidon osalta, jolla alalla yhteisö kiintiöjärjestelmän ansiosta hallitsee tuotantoa, sekä tärkkelyksen tuotantoon tarkoitettujen perunoiden osalta, jolla alalla 138 artiklan 5 kohdan määräysten mukaisesti on annettu erityisiä toimenpiteitä, joihin kuuluvat tämän artiklan soveltamisalaan kuuluvan tuen määrälliset rajoitukset; tuen muotoa voidaan näin ollen pitää aiheellisena; ilmaisun "aiheellinen muoto" on myös ymmärrettävä käsittävän erilaisissa yhteisissä markkinajärjestelyissä vahvistetut määrälliset rajoitukset, edellä 138 artiklassa tarkoitettujen tukien on oltava laajentuneen yhteisön kansainvälisten sitoumusten mukaisia; Itävallan ohjelmassa noudatetaan mainittuja sitoumuksia, tuet, joita voidaan myöntää tietyille tuotteille ja erityisesti hedelmille ja vihanneksille, vahvistetaan myöhemmin, ja komissiolle on vuosittain ilmoitettava tämän päätöksen soveltamisesta kaikkien tukea saavien tuotteiden osalta, ON TEHNYT TÄMÄN PÄÄTÖKSEN: 1 artikla Komissio antaa Itävallalle luvan komissiolle tiedoksi annetussa ohjelmassa suunniteltujen tukien myöntämiseen erilaisten maatalouden perustuotteiden tuottajille tällä päätöksellä vahvistettujen rajoitusten ja edellytysten noudattamisen perusteella. 2 artikla 1. Tukea voidaan myöntää kaikille tuotteille, lehmänmaitoa ja tärkkelysperunaa lukuun ottamatta, yksinomaan eläinten lukumäärään tai pinta-alaan perustuvina maksuina riippumatta tuotetuista määristä. 2. Tukea myönnetään seuraavissa rajoissa: - tärkkelysperunalle: - alue A1 61 951 tonnia vuodessa, - alue A2 61 954 tonnia vuodessa, - alue A3 101 286 tonnia vuodessa, - peltokasveille: niiden hehtaarien keskiarvo, joka oli varattu peltokasvien viljelyyn tai kesannoitu julkisesti rahoitetun tukijärjestelmän mukaisesti vuonna 1989, 1990 ja 1991 neuvoston asetuksen (ETY) N:o 1765/92 mukaisesti (1), - lehmänmaidolle: 2 572 000 tonnia vuodessa, sekä jokaisena vuotena koko yhteisön lainsäädännön mukaisesti SLOM-tuottajille mahdollisesti myönnettävä lisämäärä. 3. Itävallan viranomaiset takaavat neuvoston asetuksen (EY) N:o 3095/94 (2) 3 artiklan 2 kohdan säännösten noudattamisen. 3 artikla Tämän asetuksen säännökset eivät rajoita niiden päätösten soveltamista, jotka voidaan tehdä liitteessä luetteloimattomien tuotteiden osalta, eivätkä liittymisasiakirjan 138 artiklan 5 kohdan määräysten soveltamista. 4 artikla Itävallan viranomaisten on toimitettava komissiolle tämän asetuksen täytäntöönpanoa koskevat vuosittaiset kertomukset, joihin sisältyvät erityisesti tuen piiriin kuuluvien tuotteiden tuotannon ja kaupan kehitystä koskevat tiedot. Nämä vuosittaiset kertomukset on toimitettava ennen seuraavan vuoden 30 päivää huhtikuuta. 5 artikla Tämä päätös on osoitettu Itävallan tasavallalle. Tehty Brysselissä 13 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 328, 20.12.1994, s. 5 LIITE >TAULUKON PAIKKA>